Ανάπτυξη και διαχείριση χρονοδιαγράμματος έργου και ανάλυση κινδύνων έργου με τα λογισμικά Primavera P6 και Primavera Risk Analysis
Creators: name: Αμπλιανίτης, Μάρκος Ιωάννη
Publisher: name: Aristotle University of Thessaloniki
Year: 2016
Subjects: Χρονικός προγραμματισμός
Διαχείριση χρονοδιαγράμματος
Ανάλυση κινδύνων
Scheduling
Primavera P6
Primavera Risk Analysis

description: Η αποτελεσματική διαχείριση των χρονοδιαγραμμάτων έργων σε συνδυασμό με την εξέταση ρεαλιστικών σεναρίων της ανάλυσης κινδύνων αποτελούν εχέγγυα του σωστού προγραμματισμού καθώς και της έγκαιρης και επιτυχούς ολοκλήρωσης ενός έργου. Το μεγάλο πλήθος των δραστηριοτήτων των σύγχρονων τεχνικών έργων καθώς και η εγγενής πολυπλοκότητά τους επιβάλλει τη χρήση εξειδικευμένου λογισμικού που θα παρέχει λειτουργίες που θα ενισχύουν και θα διευκολύνουν το ρόλο του διαχειριστή του έργου. Η παρούσα διπλωματική εργασία πραγματεύεται την οργάνωση των έργων μέσω της χρήσης των λογισμικών Primavera P6 και Primavera Risk Analysis. Αναπτύσσονται και ενημερώνονται χρονοδιαγράμματα σε όλο τον κύκλο ζωής του έργου, συνυπολογίζοντας τους βασικότερους παράγοντες που επηρεάζουν σημαντικά την εξέλιξη του έργου. Ο διαχειριστής του έργου εξετάζει κυρίως τα στοιχεία κόστους και χρόνου για να αξιολογήσει την απόδοση του έργου, συγκρίνοντας τα πραγματικά με τα προγραμματισμένα αποτελέσματα. Η εξισορρόπηση των πόρων αποτελεί αναπόσπαστο τμήμα της όλης διαδικασίας, ενώ η αξιοποίηση της μεθόδου της δεδουλευμένης αξίας διευκολύνει την εξαγωγή συμπερασμάτων με σκοπό την βέλτιστη οργάνωση του έργου. Μέσω της χρήσης του Primavera Risk Analysis αναλύονται τα γεγονότα που μπορούν να μεταβάλλουν σημαντικά στοιχεία ενός έργου. Αρχικά εντοπίζονται και καταγράφονται οι σημαντικότεροι κίνδυνοι και στη συνέχεια με τη βοήθεια μοντελοποιημένων σεναρίων μελετώνται οι επιδράσεις στις πληροφορίες του χρονοδιαγράμματος σε περίπτωση εμφάνισης τους. Επιπροσθέτως, ανάλογα με την επίδραση και τη πιθανότητα εμφάνισής τους ορίζονται οι κίνδυνοι ως αποδεκτοί, αποδεκτοί μετά από λήψη κατάλληλων μέτρων και μη αποδεκτοί, καθορίζοντας τις στρατηγικές αντιμετώπισής τους. Για τη μελέτη των δυο λογισμικών αξιοποιήθηκαν δεδομένα τεχνικού έργου που κρίνονται ως επαρκώς ρεαλιστικά. Στο τέλος παρουσιάζονται συμπεράσματα που προέκυψαν και διατυπώνονται προτάσεις για την βέλτιστη λειτουργία των δύο υπό εξέταση λογισμικών.
description: The effective management of project schedules and the examination of realistic scenarios during risk analysis are guarantees of the right scheduling and the timely and successful completion of a project. The large amount of activities of the modern technical projects and their implicit complexity require the use of specialized software that will enable functions, which will amplify and simplify the role of the project manager. The current diploma thesis concerns with the organization of projects through the use of Primavera P6 and Primavera Risk Analysis software. Schedules are developed and updated throughout the life cycle of the project, taking into consideration the most important factors, which affect considerably the progress of the project. The project manager mainly examines the cost and time to assess the performance of the project, comparing the actual with the scheduling results. Resource leveling is an integral part of the whole process, while the use of the planned value method facilitates the drawing of conclusions for the optimal organization of the project. Through the use of Primavera Risk Analysis the facts, which can modify significant aspects of a project, are analyzed. Initially the main risks are detected and registered and then their effects in the schedule data in case of occurrence are examined with the use of modeled scenarios. Additionally, depending on the probability and the impact of the risks, they are defined as accepted, accepted after measures and not accepted, determining the strategies of the reactions against the risks. Data of a technical project, which are assessed as adequately realistic, were used for software testing. In the end conclusions are presented and suggestions are made for the optimal function of the examined software.